stanford-oval/wikipedia huggingface dataset:
ศึกวันดวลเพลง สงครามเทพบุตร
ข้อมูลการออกอากาศ > รอบชิงชนะเลิศ (สัปดาห์ที่ 1) > ออกอากาศวันที่ 23มิถุนายน 2561

การแข่งขันรอบชิงชนะเลิศ (ไต่อันดับ)
| คู่ที่ | ผู้เข้าแข่งขันที่ร้องก่อน> ชื่อ | ผู้เข้าแข่งขันที่ร้องก่อน> เพลงที่ใช้ในการแข่งขัน | ผู้เข้าแข่งขันที่ร้องหลัง> ชื่อ | ผู้เข้าแข่งขันที่ร้องหลัง> เพลงที่ใช้ในการแข่งขัน | ผลการเลือกของคณะกรรมการ>  0  ! รุ่ง | ผลการเลือกของคณะกรรมการ>  0  ! สลา | ผลการเลือกของคณะกรรมการ>  0  ! จิ้งหรีดขาว | ผู้ชนะ | ผู้ที่ต้องออกจากการแข่งขัน |
| --- | --- | --- | --- | --- | --- | --- | --- | --- | --- |
| 1 | อิสร์ อิสรพงศ์ | รักแล้งเดือนห้า (สายัณห์ สัญญา) | ตรี ชัยณรงค์ | ขอโทษที่ทำให้มันพัง (สลา คุณวุฒิ) | อิสร์ | ตรี | ตรี | ตรี | อิสร์ |
| 2 | เจมส์ จตุรงค์ | ทิ้งนามาสร้างฝัน (มนต์แคน แก่นคูน) | ตรี ชัยณรงค์ | กรณิการ์ (มนต์แคน แก่นคูน) | ตรี | ตรี | ตรี | ตรี | เจมส์ |
ข้อมูลการออกอากาศ > รอบชิงชนะเลิศ (สัปดาห์ที่2) > ออกอากาศวันที่ 30 มิถุนายน 2561

| ยกที่ | ตรี ชัยณรงค์> เพลงที่ใช้ในการแข่งขัน | เบียร์ พร้อมพงค์> เพลงที่ใช้ในการแข่งขัน | ผลการเลือกของคณะกรรมการ> 0 !รุ่ง | ผลการเลือกของคณะกรรมการ> 0 !สลา | ผลการเลือกของคณะกรรมการ> 0 !จิ้งหรีดขาว | ผลการแข่งขัน |
| --- | --- | --- | --- | --- | --- | --- |
| 1 | ระเบิดเวลา (ศาล ศาลศิลป์) | กับคนนั้นถึงขั้นไหน (ไหมไทย ใจตะวัน) | เบียร์ | ตรี | เบียร์ | เบียร์ |
| 2 | พร้อมจะไปกับอ้ายบ่ (ไอดิน อภินันท์) | คนน่าฮัก อกหักบ่คือ (ไหมไทย ใจตะวัน) | เบียร์ | เบียร์ | เบียร์ | เบียร์ |
ดูเพิ่ม

ศึกวันดวลเพลง
ศึกวันดวลเพลง ซูเปอร์แชมป์
ศึกวันดวลเพลง เด็ก
ศึกวันดวลเพลง นักสู้ลูกทุ่ง
ศึกวันดวลเพลง เพื่อมาตุภูมิ
ศึกวันดวลเพลง สงครามแชมป์
ศึกวันดวลเพลง สงครามแชมป์ ฤดูกาลที่ 1
ศึกวันดวลเพลง สงครามแชมป์ ฤดูกาลที่ 2
ศึกวันดวลเพลง สงครามแชมป์ 2019
ศึกวันดวลเพลง สงครามแชมป์ เด็ก
ศึกวันดวลเพลง เสาร์ ๕
ศึกวันดวลเพลง เสาร์ ๕ ฤดูกาลที่ 1
ศึกวันดวลเพลง เสาร์ ๕ ฤดูกาลที่ 2
ศึกวันดวลเพลง เสาร์ ๕ 2019
ศึกวันดวลเพลง เสาร์ ๕ 2020
แหล่งข้อมูลอื่น

เว็บไซต์แฟนเพจรายการ  "ศึกวันดวลเพลง"  อย่างเป็นทางการ ที่เฟซบุ๊ก
กระท่อมน้อยของลุงทอม

| --- | --- |
ภาพหน้าปกนวนิยายเรื่องกระท่อมน้อยของลุงทอม ฉบับภาษาอังกฤษ
ผู้ประพันธ์: แฮเรียต บีเชอร์ สโตว์
ชื่อเรื่องต้นฉบับ: Uncle Tom's Cabin
ผู้แปล: อ. สนิทวงศ์
ประเทศ: สหรัฐอเมริกา
ภาษา: อังกฤษ
ประเภท: นวนิยายอิงประวัติศาสตร์
สำนักพิมพ์:  สำนักพิมพ์ National Era
วันที่พิมพ์:  20 มีนาคม ค.ศ. 1852
กระท่อมน้อยของลุงทอม (อังกฤษ: Uncle Tom's Cabin) เป็นบทประพันธ์ประเภทนวนิยายของแฮเรียต บีเชอร์ สโตว์ (Harriet Beecher Stowe) เกี่ยวกับปัญหาด้านทาสในสหรัฐอเมริกา วางจำหน่ายครั้งแรกวันที่ 20 มีนาคม ค.ศ. 1852 นวนิยายเรื่องนี้มีอิทธิพลกับทัศนคติที่มีต่อชาวแอฟริกัน-อเมริกัน และพวกทาสในสหรัฐอเมริกาอย่างมาก จนกระทั่งนำไปสู่สงครามกลางเมืองอเมริกาในที่สุด
สโตว์เป็นชาวคอนเนตทิกัต เป็นครูที่วิทยาลัยสตรีฮาร์ตฟอร์ด และเป็นแกนนำสนับสนุนการเลิกทาสที่กระตือรือร้นอย่างยิ่ง เธอใช้ตัวละคร "ลุงทอม" เป็นแกนหลักในนวนิยาย เขาเป็นทาสผิวดำผู้ต้องทนทุกข์ทรมานมาเป็นเวลานาน เนื้อเรื่องยังเกี่ยวข้องกับทาสคนอื่น ๆ และเจ้านายผู้เป็นเจ้าของทาสเหล่านั้น นวนิยายพรรณนาอย่างลึกซึ้งถึงความเป็นจริงอันโหดร้ายของการเป็นทาส ในขณะเดียวกันก็สอดแทรกเนื้อหาเกี่ยวกับความรักและความศรัทธาของชาวคริสต์ซึ่งสามารถเอาชนะได้แม้สิ่งที่พังพินาศลงอย่างสิ้นเชิง คือความเป็นมนุษย์ที่ต้องสูญสิ้นไปเนื่องจากตกเป็นทาส
กระท่อมน้อยของลุงทอมเป็นนวนิยายที่ขายดีที่สุดในคริสต์ศตวรรษที่ 19 และเป็นหนังสือขายดีอันดับสองรองจากคัมภีร์ไบเบิลเท่านั้น ได้รับยกย่องว่าเป็นแรงขับเคลื่อนสำคัญที่ทำให้เกิดการเลิกทาสในช่วงคริสต์ทศวรรษ 1850 หนังสือสามารถจำหน่ายได้ถึง 300,000 เล่มภายในปีแรกที่ออกวางจำหน่าย นับเฉพาะที่จำหน่ายเฉพาะสหรัฐอเมริกาเท่านั้น ผลกระทบจากนวนิยายนี้ยิ่งใหญ่มาก จนเมื่ออับราฮัม ลิงคอล์น ได้พบกับสโตว์ในช่วงต้นของสงครามกลางเมืองอเมริกา ลิงคอล์นกล่าวว่า "นี่หรือสุภาพสตรีผู้ทำให้เกิดสงครามใหญ่"
กระท่อมน้อยของลุงทอมในประวัติศาสตร์ไทย

ในบันทึกของ แอนนา ลีโอโนเวนส์ หรือ แหม่มแอนนา ครูฝรั่งที่รัชกาลที่ 4 ว่าจ้างมาสอนหนังสือแก่พระราชโอรสธิดาและเจ้าจอมหม่อม ได้บันทึกไว้ว่าเจ้าจอมมารดาซ่อนกลิ่น ธิดาของพระยาดำรงราชพลขันธ์ (จุ้ย คชเสนี) เจ้าเมืองนครเขื่อนขันธ์ (จังหวัดพระประแดงในอดีต) ชอบนวนิยายเรื่องนี้มาก ในบันทึกเล่าเหตุการณ์ตรงนี้ว่า “มิตรรักของข้าพเจ้าคนนี้ ยังมีความขยันในการศึกษาหาความรู้ เธอเรียนหนังสือฝรั่งกับข้าพเจ้าจนชำนาญ พอที่จะอ่านหนังสือฝรั่งได้เรื่องรายละเอียดถูกต้อง หนังสือที่เธอชอบอ่านที่สุดคือ ‘กระท่อมน้อยของลุงทอม’ เธออ่านแล้วอ่านอีก จนรู้จักตัวละครขึ้นใจหมดทุก ๆ คน เวลาพูดถึงบุคคลในเรื่องนี้ เธอจะเอ่ยราวกับว่าเป็นผู้คุ้นเคยของเธอมานานปีแล้วฉะนั้น” เข้าใจว่าเจ้าจอมมารดาซ่อนกลิ่นน่าจะประทับใจนวนิยายเรื่องนี้มาก ถึงกับเซ็นชื่อในจดหมายถึงครูแหม่มแอนนาว่า "Harriet Beacher Stowe Sonklin" (แฮเรียต บีเชอร์ สโตว์ ซ่อนกลิ่น)
ในคำบอกเล่าของแหม่มแอนนานั้น เจ้าจอมมารดาซ่อนกลิ่นได้ทำการเลิกทาสในความดูแลของตน ประมาณก่อนปี พ.ศ. 2410 (ค.ศ. 1867) คือก่อนรัชกาลที่ 4 สวรรคตหนึ่งปี และก่อนที่ครูแหม่มแอนนาจะกลับออกไปจากสยาม และก่อนประกาศนโยบายและแนวทางเลิกทาสของรัชกาลที่ 5 ในปี พ.ศ. 2417 (ค.ศ. 1874) ประมาณ 7 ปี
ฉบับแปลภาษาอื่น

ฉบับภาษาไทยแปลโดย อ. สนิทวงศ์ เป็นครั้งแรกเมื่อปี พ.ศ. 2495
ชาญวิทย์ เกษตรศิริ นักประวัติศาสตร์ไทย อ้างว่ามีการกล่าวกันว่าเจ้าจอมมารดาซ่อนกลิ่น เคยอ่านหนังสือ Uncle Tom’s Cabin นี้ ซึ่งครูแหม่มแอนนาได้ให้เป็นการบ้านจนแตกฉาน จนสามารถแปลเป็นภาษาไทยได้ แต่ชาญวิทย์เองยังไม่เคยพบหลักฐานหรือต้นฉบับการแปลนี้ และตั้งคำถามว่าถ้ามีการแปลจริงจะแปลเป็นภาษาไทยหรือภาษามอญ เนื่องจากเจ้าจอมมารดาซ่อนกลิ่นนั้นรักษาอัตลักษณ์มอญเอาไว้มาก ในวังของกรมพระนเรศฯนั้นก็เต็มไปด้วยข้าราชสำนักที่เป็นมอญ ใช้ภาษามอญ
ดูเพิ่ม

สงครามกลางเมืองอเมริกา
แหล่งข้อมูลอื่น

Uncle Tom's Cabin ที่โครงการกูเตนเบิร์ก
Uncle Tom's Cabin Historic Site เก็บถาวร 2016-10-06 ที่ เวย์แบ็กแมชชีน
Uncle Tom's Cabin เก็บถาวร 2009-04-16 ที่ เวย์แบ็กแมชชีน, online text with audio. (PDF เก็บถาวร 2009-06-24 ที่ เวย์แบ็กแมชชีน)
กริม ฟันดันโก

| กริม ฟันดันโก |
| --- | --- |
Cover artwork for Grim Fandango, displaying several of the game's central characters.
ผู้พัฒนา: LucasArts (original) Double Fine Productions (remaster)
ผู้จัดจำหน่าย: LucasArts
กำกับ: Tim Schafer
ออกแบบ: Tim Schafer 
โปรแกรมเมอร์: Bret Mogilefsky
ศิลปิน: Peter Tsacle,  Peter Chan
เขียนบท: Tim Schafer
แต่งเพลง: Peter McConnell
เอนจิน: GrimE (Visual) iMUSE (Audio)
เครื่องเล่น: Original: Microsoft Windows Remaster: PlayStation 4, PlayStation Vita, Microsoft Windows, Mac OS X, Linux
วางจำหน่าย: OriginalRemastered
แนว: Graphic adventure
รูปแบบ: Single-player
กริม ฟันดันโก (อังกฤษ: Grim Fandango) เป็นเกมผจญภัยแนวตลกร้ายแบบนีโอนัวร์ จัดจำหน่ายโดยลูคัสอาร์ต เมื่อ ค.ศ. 1998 บนระบบวินโดวส์ โดยมี Tim Schafer เป็นหัวหน้าโครงการพัฒนา เกมนี้เป็นเกมผจญภัยเกมแรกของลูคัสอาร์ตที่ใช้ภาพคอมพิวเตอร์สามมิติโดยมีฉากหลังเป็นภาพนิ่งที่เรนเดอร์เอาไว้ก่อน โดยระบบการเล่นผู้เล่นต้องสนทนากับตัวละครอื่น ๆ, สำรวจ, เก็บ และใช้วัตถุต่าง ๆ ให้ถูกต้อง เพื่อไขปริศนาให้ออก จึงจะสามารถดำเนินเรื่องต่อไปได้ เช่นเดียวกับเกมผจญภัยเกมอื่นๆ ของลูคัสอาร์ต
โลกในเกม Grim Fandango เป็นการผสมผสานระหว่างความเชื่อเรื่องชีวิตหลังความตายแบบแอซเตก ร่วมกับสไตล์ภาพแบบฟิล์มนัวร์ เช่นจากภาพยนตร์เรื่อง The Maltese Falcon, On the Waterfront และ Casablanca ออกมาเป็นดินแดนแห่งผู้ตาย (อังกฤษ: Land of the Dead) ซึ่งวิญญาณที่เพิ่งเสียชีวิตจากดินแดนแห่งคนเป็นจะต้องมาอยู่ ก่อนที่จะได้เดินทางไปยังที่หมายสุดท้าย คือโลกบาดาลหมายเลขเก้า (อังกฤษ: The Ninth Underworld) มีตัวเอกคือตัวแทนสำนักงานการเดินทางชื่อแมนูเอล "แมนนี่" คาลาเวรา พยายามจะช่วยเหลือเมอร์เซเดส "เมเช่" โคโลมาร์ วิญญาณบริสุทธิ์ผู้มาใหม่ ระหว่างการเดินทางอันแสนยาวนานของเธอ
นักวิจารณ์ชื่นชมเกมนี้อย่างเป็นเอกฉันท์ โดยเฉพาะในด้านองค์ประกอบทางศิลปะและการกำกับโดยรวม จนได้รับรางวัลต่างๆ มากมายในช่วงเวลาที่ออกวางจำหน่าย และมักถูกจัดให้อยู่ในรายชื่อเกมยอดเยี่ยมตลอดกาลจากหลายที่ อย่างไรก็ดี ทางด้านพาณิชย์แล้วเกมนี้เรียกได้ว่าล้มเหลว จนกลายเป็นสาเหตุหนึ่งที่ทำให้ลูคัสอาร์ตยุติกาผรลิตเกมผจญภัยลง นำไปสู่การเสื่อมถอยของเกมในแนวผจญภัยโดยรวมด้วย
โซนี่แถลงข่าวในงาน E3 เมื่อ พ.ศ. 2557 ว่าจะนำเกมนี้มาจัดทำใหม่ (remastered) พัฒนาโดยสตูดิโอดับเบิลไฟน์โปรดักชั่น ซึ่ง Schafer ทำงานอยู่ในปัจจุบัน เกมฉบับจัดทำใหม่จะออกจำหน่ายในเดือนมกราคม พ.ศ. 2558 ในระบบเพลย์สเตชัน 4, เพลย์สเตชันวีต้า, ไมโครซอฟท์วินโดวส์ แมคโอเอสเท็น และลินุกซ์
กริฟฟอน

| --- | --- |
ภาพกริฟฟอนในพระราชวังแห่งคนอสซอส, ครีต
กลุ่ม: ลูกครึ่งในตำนาน
สัตว์คล้ายคลึง: ฮิปโปกริฟฟ์, ซิมูรฆ์, สฟิงซ์
เทพปกรณัม: อียิปต์โบราณ, เปอร์เซีย, สมัยฟื้นฟูศิลปวิทยา
ชื่ออื่น: กริฟฟิน, กรีฟอน
รูปวาดกริฟฟิน

กริฟฟอน หรือ กริฟฟิน (อังกฤษ: griffin, gryphin, griffon หรือ gryphon) คือสัตว์ในเทพนิยายร่างกายเป็นครึ่งนกอินทรี ครึ่งสิงโต โดยส่วนหัว ขาคู่หน้าและปีก เป็นนกอินทรี ส่วนลำตัวและขาคู่หลังเป็นสิงโต และมีหางเป็นงู บางจำพวกก็มี หางของสิงโต ขนบนหลังเป็นสีดำ ขนที่อยู่ข้างหน้าเป็นสีแดง ส่วนขนปีกเป็นสีขาว อาศัยอยู่ในถ้ำตามภูเขา
ตามตำนานกรีก กริฟฟินเป็นสัตว์เทพผู้พิทักษ์เหมืองทองคำของดินแดนไฮเปอร์โบเรีย (ดินแดนในตำนานซึ่งอยู่ทางขั้วโลกเหนือ มีแสงอาทิตย์ และความอุดมสมบูรณ์ตลอดกาล) เป็นรูปจำแลงของเทพีเนเมซิส เทพแห่งความพยาบาท ซึ่งทำหน้าที่หมุนวงล้อแห่งโชคชะตา, นอกจากนี้ยังเป็นผู้ลากรถม้าของพระอาทิตย์ (เทพอพอลโล) อีกด้วย
กริฟฟินนั้นเป็นสัญลักษณ์ของพลังอำนาจ และบางครั้งยังถือว่ากริฟฟินเป็นสัญลักษณ์ของความหยิ่งยโสอีกด้วย
ในยุคแรก กริฟฟินถูกเปรียบเทียบให้เป็นเหมือนกับซาตาน ที่คอยล่อลวงวิญญานของมนุษย์ให้ติดกับ แต่ต่อมากริฟฟินก็กลายเป็นสัญลักษณ์ของทั้งทวยเทพ และมนุษย์ สำหรับพระเยซู เพราะมันเป็นเจ้าแห่งพิภพและเวหา อีกทั้งมีรังสีแห่งแสงอาทิตย์ ศัตรูของกริฟฟินคือ บาซิลิสก์ ซึ่งเปรียบได้กับรูปจำลองของซาตาน
ปัจจุบันสามารถพบเห็นกริฟฟินได้ทั่วไปจากงานศิลปะในหลาย ๆ วัฒนธรรม และพบได้ในตราประจำตระกูล รูปสัตว์ต่าง ๆ, ประติมากรรมเก่าแก่, โมเสกนูนต่ำ, นิทาน และในตำนานต่าง ๆ ทั่วโลก
| ด ค กสัตว์ที่ใช้ในมุทราศาสตร์ หัวข้อที่เกี่ยวข้อง:ลักษณะการวางท่า |
| --- | --- |
สัตว์: หมี (Bear) • หมูป่า (Boar) • วัว (Bull หรือ Ox) • สุนัข (Dog) • ยีราฟ (Camelopard) • กวาง (Hind) • จิงโจ้  (Kangaroo) • สิงห์โต (Lion หรือ Leo) • กวาง (Stag) • เสือ (Tiger) • หมาป่า (Wolves)
นก: ไก่ (Cock) • นกพิราบ (Dove) • อินทรี (Eagle) • นกกระทุง (Pelican) • นกกา (Rook)
สัตว์ในตำนาน: อัลช์ (Alce) • บาซิลิสค์ (Basilisk) • งูบิสชิโอเน (Biscione) • มังกรไก่ (Cockatrice) • มังกร (Dragon) • จิ้งจอกสิงห์ (Enfield beast) • กริฟฟิน (Griffin) • คีย์ธอง (Keythong) • งูมังกร (Lindworm) • มันติคอร์ (Manticore) • นกปีกขาสั้น (Martlet) • โอพินิคัส (Opinicus) • ฟีนิกซ์ (Phoenix) • ซาลามานเดอร์ (Salamander) • ทูรุล (Turul) • ยูนิคอร์น (Unicorn) • ไวเวิร์น (Wyvern)
ปลา: ปลาโดลฟิน (Dolphinfish) • เก็ด (Bear) • ปลาไพค์ (Lucy) • สคาลล็อพ (Scallop)
อื่นๆ: ค้างคาว (Bat) • ผึ้ง (Bee) • กบ (Crapaudy) • มด (Emmet) • งู (Serpent)
หมวดหมู่ที่เกี่ยวข้อง: ตราอาร์ม • ตราแผ่นดิน
กราตนงายกยาการ์ตาฮาดีนิงรัต

พระราชวังหลวงยกยาการ์ตา หรือ กราตนงายกยาการ์ตาฮาดีนิงรัต (อินโดนีเซีย: Keraton Ngayogyakarta Hadiningrat, ชวา: ꦏꦿꦠꦺꦴꦤ꧀ꦔꦪꦺꦴꦒꦾꦏꦂꦠꦲꦢꦶꦤꦶꦔꦿꦠ꧀, อักษรโรมัน: Kadhaton Ngayogyakarta Adiningrat) เป็นพระราชวังในนครยกยาการ์ตา ประเทศอินโดนีเซีย ที่ประทับของสุลต่านแห่งยกยาการ์ตาและพระบรมวงศานุวงศ์ ศูนย์กลางอขงวัฒนธรรมชวาและภายในมีพิพิธภัณฑ์ที่จัดแสดงวัตถุของราชวงศ์ พระราชวังมีราชองครักษ์กราตนยกยาการ์ตา
ประวัติศาสตร์

พระราชวังสร้างขึ้นในระหว่างปี 1755–1756 (AJ 1682) ให้แก่ฮาเมิงกูบูโวโนที่หนึ่ง ปฐมสุลต่านแห่งยกยาการ์ตา เป็นสิ่งแรก ๆ ที่กษัตริย์ทำหลังการลงนามสนธิสัญญากียันตีซึ่งยอมรับการสถาปนารัฐสุลต่านยกยาการ์ตาภายใต้บริษัทอินเดียตะวันออกของดัตช์ โดยเลือกเอาพื้นที่ที่เป็นป่าต้นบันยัน ขนาบข้างด้วยแม่น้ำสองสาย
ในวันที่ 20 มิถุนายน 1812 เซอร์สแตมฟอร์ด รัฟเฟิลส์ นำกองทัพ 1,200 นายจากสหราชอาณาจักรเข้าตีนครหลวงยกยาการ์ตา ซึ่งยกยาการ์ตาปราชัยแก่อังกฤษ พระราชวังถูกบุกทำลายและเผาทำลาย รัฐสุลต่านถูกเปลี่ยนมือมาอยู่ใต้ปกครองของอังกฤษเป็นช่วงสั้น ๆ ก่อนจะส่งคืนแก่ดัตช์ ส่วนใหญ่ของพระราชวังดังที่เห็นในปัจจุบันนี้สร้างขึ้นในสมัยของฮาเมิงกูบูโวโนที่แปด (ครองราชย์ 1921 ถึง 1939) และมีการสร้างขึ้นใหม่อีกหลังแผ่นดินไหวในปี 1876 และ 2006
กระสวยอวกาศเอนเดฟเวอร์

| Endeavour |
| --- | --- |
กระสวยอวกาศอินเดฟเวอร์ OV-105 ขณะเตรียมส่งขึ้นสู่วงโคจร เมื่อ ปี 2002
รหัส: OV-105
ประเทศ: นาซ่า สหรัฐอเมริกา
วันทำสัญญา: 31 กรกฎาคม พ.ศ. 2530
ตั้งชื่อตาม: เรือ HM Bark Endeavour
สถานะ: ปลดประจำการ
บินครั้งแรก: STS-49 7 พฤษภาคม พ.ศ. 2536  - 16 พฤษภาคม พ.ศ. 2536
บินครั้งสุดท้าย: STS-134 16 กรกฎาคม พ.ศ. 2552  - 31 กรกฎาคม พ.ศ. 2552 ตามเวลาประเทศไทย
สถิติภารกิจ: 25
สถิติวันที่บิน: 296 วัน 3 ช้วโมง 18 นาที 35 วินาที
สถิติโคจร: 4,671
ระดับโคจร: 197,761,262 กม.  (122,883,151 ไมล์)
เทียบดาวเทียม: 3
เทียบสถานีอวกาศ: Mir 1 ครั้ง, ISS 12 ครั้ง
กระสวยอวกาศเอนเดฟเวอร์ (อังกฤษ: Orbiter Vehicle Designation: OV-105) เป็นกระสวยอวกาศลำที่ 5 ขององค์การนาซา สหรัฐอเมริกา หมายเลขประจำยาน คือ OV-105 (กระสวยอวกาศลำอื่นได้แก่ ดิสคัฟเวอรี และ แอตแลนติส) เอนเดฟเวอร์เป็นกระสวยอวกาศที่นาซาสร้างขึ้นใช้งานเป็นลำสุดท้าย
เอนเดฟเวอร์ สร้างขึ้นมาเพื่อใช้ทดแทนกระสวยอวกาศชาเลนเจอร์ ในวันที่ 31 กรกฎาคม พ.ศ. 2530 (ค.ศ. 1987) เริ่มบินครั้งแรกในวันที่ 7 พฤษภาคม พ.ศ. 2535 (ค.ศ. 1992) ในภารกิจที่ STS-49 ยานอินเดฟเวอร์ได้รับเลือกให้ปฏิบัติภารกิจสำคัญมากมาย เช่น ปล่อยดาวเทียม เชื่อมต่อกับสถานีอวกาศเมียร์ของรัสเซีย และลำเลียงชิ้นส่วนของสถานีอวกาศนานาชาติ
กระสวยอวกาศเอนเดฟเวอร์ปฏิบัติภารกิจสุดท้ายคือ STS-134 วันที่ 16 พฤษภาคมพ.ศ. 2554 ถึงวันที่ 1 มิถุนายน พ.ศ. 2554 และกระสวยอวกาศลำนี้ถูกปลดประจำการแล้ว
สถานะปัจจุบัน

นาซ่าปลดประจำการ
การบิน

ยานเอนเดฟเวอร์ได้ปฏิบัติภารกิจมาแล้วรวม 24 ภารกิจ (ครั้งล่าสุด วันที่ 2 สิงหาคม พ.ศ. 2553) รวมเวลาอยู่ในอวกาศเป็นเวลา 280 วัน 9 ชั่วโมง 39 นาที 44 วินาที มีระยะการเดินทางรวม 166,003,247 กิโลเมตร หรือ 103,149,636 ไมล์
| # | วันปล่อยกระสวย | เที่ยวบิน | ฐานปล่อย | สถานที่ลงจอด | หมายเหตุ |
| --- | --- | --- | --- | --- | --- |
| 1 | 7 พฤษภาคม พ.ศ. 2535 | STS-49 | 39-B | ฐานทัพอากาศเอ็ดเวิร์ด | เที่ยวบินแรกของกระสวยอวกาศเอนเดฟเวอร์ |
| 2 | 12 กันยายน พ.ศ. 2535 | STS-47 | 39-B | ศูนย์อวกาศเคนเนดี | - |
| 3 | 13 มกราคม พ.ศ. 2536 | STS-54 | 39-B | ศูนย์อวกาศเคนเนดี | - |
| 4 | 21 มิถุนายน พ.ศ. 2536 | STS-57 | 39-B | ศูนย์อวกาศเคนเนดี | - |
| 5 | 2 ธันวาคม พ.ศ. 2536 | STS-61 | 39-B | ศูนย์อวกาศเคนเนดี | ปฏิบัติการบำรุงรักษา กล้องโทรทรรศน์อวกาศฮับเบิล ครั้งที่ 1 |
| 6 | 9 เมษายน พ.ศ. 2537 | STS-59 | 39-A | ฐานทัพอากาศเอ็ดเวิร์ด | - |
| 7 | 30 กันยายน พ.ศ. 2537 | STS-68 | 39-A | ฐานทัพอากาศเอ็ดเวิร์ด | - |
| 8 | 2 มีนาคม พ.ศ. 2538 | STS-67 | 39-A | ฐานทัพอากาศเอ็ดเวิร์ด | - |
| 9 | 7 กันยายน พ.ศ. 2538 | STS-69 | 39-A | ศูนย์อวกาศเคนเนดี | - |
| 10 | 11 มกราคม พ.ศ. 2539 | STS-72 | 39-B | ศูนย์อวกาศเคนเนดี | - |
| 11 | 19 พฤษภาคม พ.ศ. 2539 | STS-77 | 39-B | ศูนย์อวกาศเคนเนดี | - |
| 12 | 22 มกราคม พ.ศ. 2540 | STS-89 | 39-A | ศูนย์อวกาศเคนเนดี | - |
| 13 | 4 ธันวาคม พ.ศ. 2540 | STS-88 | 39-A | ศูนย์อวกาศเคนเนดี | ภารกิจประกอบ สถานีอวกาศนานาชาติ   (ประกอบมอร์ดูลเชื่อมต่อยูนิตี้) |
| 14 | 11 กุมภาพันธ์ พ.ศ. 2543 | STS-99 | 39-A | ศูนย์อวกาศเคนเนดี | - |
| 15 | 30 พฤศจิกายน พ.ศ. 2543 | STS-97 | 39-B | ศูนย์อวกาศเคนเนดี | - |
| 16 | 19 เมษายน พ.ศ. 2544 | STS-100 | 39-A | ฐานทัพอากาศเอ็ดเวิร์ด | ภารกิจประกอบ สถานีอวกาศนานาชาติ   (ติดตั้งอุปกรณ์แขนกลหุ่นยนต์ Canadarm2) |
| 17 | 5 ธันวาคม พ.ศ. 2544 | STS-108 | 39-B | ศูนย์อวกาศเคนเนดี | - |
| 18 | 5 มิถุนายน พ.ศ. 2545 | STS-111 | 39-A | ฐานทัพอากาศเอ็ดเวิร์ด | - |
| 19 | 23 พฤศจิกายน พ.ศ. 2545 | STS-113 | 39-A | ศูนย์อวกาศเคนเนดี | - |
| 20 | 8 สิงหาคม พ.ศ. 2550 | STS-118 | 39-A | ศูนย์อวกาศเคนเนดี | - |
| 21 | 11 มีนาคม พ.ศ. 2551 | STS-123 | 39-A | ศูนย์อวกาศเคนเนดี | ภารกิจประกอบ สถานีอวกาศนานาชาติ   (ประกอบห้องปฏิบัติการอวกาศคิโบส่วนที่ 1) |
| 22 | 14 พฤศจิกายน พ.ศ. 2551 | STS-126 | 39-A | ฐานทัพอากาศเอ็ดเวิร์ด | International Space Station assembly mission that brought equipment and supplies in the Multi-Purpose Logistics Module Leonardo, and Expedition 18 crew rotation, Sandra Magnus replaced Gregory Chamitoff. Endeavour was the first and last orbiter to land on the temporary runway 22 at Edwards AFB, as the refurbished main runway will be operational from STS-119 onwards. |
| 23 | 15 กรกฎาคม พ.ศ. 2552 | STS-127 | 39-A | ศูนย์อวกาศเคนเนดี | ภารกิจประกอบ สถานีอวกาศนานาชาติ   (ประกอบห้องปฏิบัติการอวกาศคิโบส่วนที่ 2-3) |
| 24 | 2 สิงหาคม พ.ศ. 2553 | STS-130 | 39-A | ศูนย์อวกาศเคนเนดี | ภารกิจประกอบ สถานีอวกาศนานาชาติ   (ติดตั้งมอร์ดูลเชื่อมต่อทรานควิลิตี้และมอร์ดูลสังเกตการณ์คูโปลา ซึ่งเป็นมอร์ดูลสุดท้ายของสหรัฐอเมริกา) |
| 25 | 29 เมษายน พ.ศ. 2554 | STS-134 | 39-A | ศูนย์อวกาศเคนเนดี | ภารกิจสุดท้ายของกระสวยอวกาศเอนเดฟเวอร์ หลังจากภารกิจนี้กระสวยอวกาศเอนเดฟเวอร์จะถูกปลดประจำการ |
การบิน > เครื่องหมายภารกิจ

| เครื่องหมายภารกิจสำหรับเที่ยวบินของอินเดฟเวอร์ |
| --- | --- | --- | --- | --- | --- | --- | --- |

| STS-49 | STS-47 | STS-54 | STS-57 | STS-61 | STS-59 | STS-68 | STS-67 |

| STS-69 | STS-72 | STS-77 | STS-89 | STS-88 | STS-99 | STS-97 | STS-100 |

| STS-108 | STS-111 | STS-113 | STS-118 | STS-123 | STS-126 | STS-127 | STS-130 |

STS-134: 
| ด ค กโปรแกรมกระสวยอวกาศ |
| --- | --- | --- |
| หัวข้อหลัก | กระสวยอวกาศ ·  โปรแกรมกระสวยอวกาศ |  |
| ส่วนประกอบ | ยานโครจร ·  Solid Rocket Booster (SRB) ·  External Tank (ET) ·  เครื่องยนต์หลัก (SSME) ·  Orbital Maneuvering System (OMS) |  |
| ยานโครจร | เอนเทอร์ไพรซ์ ·  โคลัมเบีย ·  ชาเลนเจอร์ ·  ดิสคัฟเวอรี ·  แอตแลนติส ·  เอนเดฟเวอร์ |  |
| ฐานปล่อยยาน | ศูนย์อวกาศเคนเนดี ฐานปล่อย 39 ·  Vandenberg AFB SLC-6 |  |
| ฐานลงจอดยาน | Shuttle Landing Facility ·  ฐานทัพอากาศเอ็ดเวิร์ด ·  White Sands Space Harbor ·  Abort Landing Sites |  |
| การพัฒนา | Shuttle-Derived Launch Vehicle (SDLV) ·  Shuttle-C ·  Ares I ·  Ares IV ·  Ares V |  |
| ทดสอบ | พาร์ทไฟรเดอร์ ·  MPTA ·  MPTA-ET ·  ALT |  |
| ห้วข้อเกี่ยวข้อง | Missions (cancelled) ·  Decision to build ·  Crews ·  Abort modes ·  Space shuttles in fiction ·  Crawler-transporter ·  Shuttle Carrier Aircraft ·  Space Shuttle America (motion simulator ride) ·  Space Shuttle Explorer (shuttle replica) ·  Shuttle Training Aircraft ·  Getaway Special ·  Rollbacks |  |
กราบซ้ายและกราบขวา

ศัพท์ทางทะเลสำหรับทิศทาง
ภาพวาดลายเส้นแสดงการเรียกด้านต่าง ๆ ของเรือ
ภาพแสดงไฟสัญญาณเดินเรือ กราบซ้ายคือสีแดง และกราบขวาคือสีเขียว
กราบซ้าย (อังกฤษ: Port) และ กราบขวา (อังกฤษ: Starboard) เป็นศัพท์ทางการเดินเรือที่ใช้สำหรับพาหนะทางน้ำ อากาศยาน และอวกาศยาน โดยหมายถึงด้านซ้ายและขวาของเรือตามลำดับ เมื่ออยู่บนเรือและหันหน้าไปทางหัวเรือ
เรือที่มีมีความสมมาตรแบบทวิภาคีจะมีส่วนครึ่งซ้ายและครึ่งขวาที่เป็นภาพสะท้อนกันเอง คุณลักษณะที่ไม่สมมาตรอย่างหนึ่งคือ ทางเข้าของเรือหรือเครื่องบินที่มักจะอยู่ด้านข้าง โดยปกติจะอยู่ที่ด้านกราบซ้าย (จึงเป็นที่มาของชื่อกราบซ้าย)
รายละเอียด

คำว่า "กราบซ้าย" และ "กราบขวา" หมายถึงด้านซ้ายและขวาของเรือโดยไม่ขึ้นอยู่กับผู้สังเกต นั่นคือ กราบซ้ายของเรือจะหมายถึงส่วนเดียวกับของโครงสร้างเรือเสมอ ไม่ว่าผู้สังเกตจะหันหน้าไปทางใด
กราบซ้าย คือด้านซ้ายของผู้สังเกตที่อยู่บนเรือและหันหน้าไปทางหัวเรือ ซึ่งเป็นทิศทางที่เรือมุ่งหน้าไปเมื่อแล่นอยู่ ดังนั้น กราบขวาจะอยู่ด้านขวาของผู้สังเกต
ข้อตกลงนี้ช่วยให้ลูกเรือสามารถสื่อสารกันได้อย่างชัดเจนและหลีกเลี่ยงความสับสน โดยไม่จำเป็นต้องเสียเวลาในการระบุทิศทางของตนเองก่อนที่จะสั่งการหรือแจ้งข้อมูล สิ่งนี้ช่วยเพิ่มประสิทธิภาพและความปลอดภัยในการเดินเรือ
ตัวอย่างเช่น กัปตันสั่งให้ลูกเรือเตรียมเรือทอดสมอที่กราบซ้าย ลูกเรือไม่จำเป็นต้องถามว่า "ซ้ายของคุณหรือซ้ายของเรือ?" พวกเขาจะรู้ว่ากัปตันหมายถึงด้านซ้ายของเรือ
กระเช้าผีมด

| กระเช้าผีมด |
| --- | --- |


การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: แมกโนลิด Magnoliids
อันดับ:: อันดับพริกไทย Piperales
วงศ์:: วงศ์ไก่ฟ้า Aristolochiaceae
สกุล:: สกุลไก่ฟ้า (พืช) Aristolochia Cham.
สปีชีส์:: Aristolochia tagala
ชื่อทวินาม
Aristolochia tagala Cham.

กระเช้าผีมด (อังกฤษ: India birthwort; ชื่อวิทยาศาสตร์: Aristolochia tagala) เป็นพืชในวงศ์ไก่ฟ้า (Aristolochiaceae) กระจายพันธุ์ในเอเชียใต้ เอเชียตะวันออกเฉียงใต้และโอเชียเนีย
ลักษณะทางพฤกษศาสตร์

กระเช้าผีมดเป็นไม้เถา ลำต้นเมื่อยังอ่อนอยู่มีขน แต่ขนจะค่อย ๆ ร่วงไปจนเกือบเกลี้ยงหรือเกลี้ยง ใบเดี่ยวเรียงสลับ มีรูปร่างหลายแบบ ตั้งแต่รูปไข่จนถึงรูปไข่แกมรูปใบหอก กว้าง 5.8-7.6 ซม. ยาว 9.5-16.5 ซม. ปลายแหลม โคนเว้าลึกเป็นรูปหัวใจหรือรูปติ่งหู ขอบเรียบ ใบที่เจริญเติบโตเต็มที่แล้วเกลี้ยงทั้ง 2 ด้าน นอกจากเส้นใบและเส้นใบย่อยอาจมีขน แผ่นใบมีต่อมลักษณะเป็นจุดเล็ก ๆ กระจัดกระจาย เส้นใบออกจากโคนใบ 3-5 เส้น เส้นแขนงใบข้างละ 3-4 เส้น เส้นใบย่อยเรียงตามขวาง ใบคล้ายขั้นบันไดและสานกันเป็นร่างแห เส้นร่างแหเห็นชัดทางด้านล่างมากกว่าด้านบน ก้านใบยาว 3-6 ซม. ด้านบนเป็นร่องและมีขนละเอียด ด้านล่างเกลี้ยง ช่อดอกยาว 6-13.5 ซม. มีขน เป็นดอกที่มีทั้งเกสรเพศผู้และเกสรเพศเมียในดอกเดียวกัน กลีบดอกมีเพียงชั้นเดียว เชื่อมติดกันเป็นหลอด ที่โคนหลอดป่องเป็นกระเปาะกลม ๆ กว้างยาว 5-7 มม. เหนือขึ้นไปคอดเป็นหลอดเล็ก ๆ กว้าง 1-2 มม. ยาวประมาณ 1 มม. ปลายกลีบเบี้ยว ข้างหนึ่งจะยื่นยาวออกไป รูปใบหอก กว้างประมาณ 8 มม. ยาว 1.6-2.5 ซม. ใบประดับรูปไข่ กว้าง 1-2 มม. ยาว 2-3 มม. โคนและปลายของใบประดับแหลม ขอบมีขน ตามผิวมีขนสั้น ๆ ทั้ง 2 ด้าน ก้านดอกยาว 5-8 มม. เกสรเพศผู้ 6 อัน อยู่แนบติดกับก้านเกสรเพศเมีย อับเรณูรูปรี ยาวประมาณ 1 มม. ยอดเกสรเพศเมียแยกออกเป็น 6 แฉก เป็นรูปกรวยยาว ปลายมน รังไข่อยู่ใต้วงกลีบเป็นรูปทรงกระบอกเล็ก ๆ กว้าง 1-2 มม. ยาว 0.5-1 ซม. ผลค่อนข้างกลม รูปไข่ หรือรูปขอบขนานแกมรี กว้าง 2.7-4.3 ซม. ยาว 3.3-5.5 ซม. ก้านผลยาว 3.3-5.8 ซม. ผลแก่จะแตกตามยาวจากขั้วไปยังโคน และก้านผลก็แตกแยกออกเป็น 6 เส้น โดยที่โคนก้านและปลายผลยังติดกันอยู่ รูปร่างคล้ายกระเช้า เมล็ดสีน้ำตาลอ่อน รูปไข่หัวกลับค่อนข้างป้อม หรืออาจเว้าเล็กน้อยเป็นรูปหัวใจกลับ มีปีก กว้าง 7-8 มม. ยาว 5-8 มม. ด้านหนึ่งผิวเรียบ ส่วนอีกด้านหนึ่งมีตุ่มขนาดเล็กกระจัดกระจายอยู่ห่าง ๆ
ความเป็นพิษ

ในกระเช้าผีมดมีสารกลุ่มกรดอะริสโตโลคิก (aristolochic acids) ซึ่งเป็นพิษต่อไตและก่อให้เกิดมะเร็ง
ประโยชน์

กระเช้าผีมดมีฤทธิ์ต้านเชื้อแบคทีเรีย ต้นใช้กินเป็นยาบำรุงธาตุ ใบใช้ตำเป็นยาพอกภายนอก นอกจากนี้ ยังปลูกเป็นไม้ประดับและใช้เป็นอาหารเลี้ยงผีเสื้อได้
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ กระเช้าผีมด
Aristolochia tagala -- องค์การสวนพฤกษศาสตร์
| --- | --- |
การแยกแยะหน่วยอนุกรมวิธาน:  Wikidata: Q619639  Wikispecies: Aristolochia tagala  BOLD: 417790  EoL: 2872752  FNA: 200006629  FoC: 200006629  GBIF: 7313590  GRIN: 4110  iNaturalist: 430686  IPNI: 93374-1  NCBI: 158573  Plant List: kew-2651940  POWO: urn:lsid:ipni.org:names:93374-1  Tropicos: 2500587
กระบี่ฟ้า ดาบมังกร

บทความนี้เกี่ยวกับละครโทรทัศน์ที่ออกอากาศในปี พ.ศ. 2543 สำหรับความหมายอื่น ดูที่ ดาบมังกรหยก (แก้ความกำกวม)
| กระบี่ฟ้า ดาบมังกร |
| --- | --- |
โปสเตอร์ของทีวีบี
ประเภท: บันเทิงคดีกำลังภายใน
เขียนโดย: กิมย้ง (แบบดั้งเดิม)  เหลียง หทมิงมุ่ย ลาม ซิวชิ ยิป ไซหง หวัง กัวไฟ ตัม สุยซัน เล่า โจยวัน
กำกับโดย: ลุค ตินหว่า เฉิน สวงควน อู๋ เฉินเชา หวัง กัวเกียง หยาง ม่านหวิง เฉิน ชิกง
แสดงนำ: อู๋ ฉีหัว หลี จือ เสอ ซือม่าน หลิว ซงเหริน หมี เสว่
ดนตรีแก่นเรื่องเปิด: Fung Hei Wan Yung (風起雲湧) ขับร้องโดย อู๋ ฉีหัว
ประเทศแหล่งกำเนิด: ฮ่องกง
ภาษาต้นฉบับ: จีน
จำนวนตอน: 42
การผลิต
ผู้อำนวยการผลิต: จง ไหว่คิน
สถานที่ถ่ายทำ: Hong Kong
ความยาวตอน: 45 นาที
บริษัทผู้ผลิต: TVB
ออกอากาศ
เครือข่าย: TVB Jade
ออกอากาศ: 9 เมษายน – 26 พฤษภาคม 2001
ดาบมังกรหยก หรือ กระบี่ฟ้า ดาบมังกร (อังกฤษ: The Heaven Sword and Dragon Saber) เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก ภาค 3 ตอน กระบี่อิงฟ้า ดาบฆ่ามังกร อีกเวอร์ชันหนึ่ง ออกอากาศทางในเกาะฮ่องกงช่อง TVB ส่วนในประเทศไทย จะออกอากาศทางช่อง 3 นำแสดงโดย อู๋ ฉีหัว, หลี จือ, เสอ ซือม่าน, หลิว ซงเหริน, หมี เสว่ ละครเรื่องนี้เป็นละครภาคต่อของ มังกรหยก ตอน กำเนิดเอี้ยก้วย
เนื้อเรื่อง

ละครเรื่องนี้กล่าวข้ามระยะเวลาถัดจากมังกรหยก ภาค 2 ไปสามถึงสี่ชั่วอายุคน เกี่ยวกับการช่วงชิงความเป็นใหญ่ในยุทธภพของสำนักง้อไบ๊ และสำนักบู๊ตึ้ง ตัวเอก เตียบ่อกี้ (บุตรชายเพียงคนเดียวของ จอมยุทธ์ที่ห้า แห่งสำนักบู๊ตึ้ง เตียชุ่ยซัว และ บุตรีของจ้าวอินทรีคิ้วขาวแห่งพรรคมาร ฮึงซู่ซู่) ซึ่งเป็นลูกหลานในบู๊ตึ้งต้องผจญภัยมากมาย และสุดท้ายได้เป็นประมุขนิกายเม้งก่า (บางสำนวนใช้ พรรคจรัสหรือพรรครุ่งเรือง) ซึ่งมีบทบาทในการกอบกู้ประเทศจากมองโกล โดยนางเอกในภาคนี้ชื่อหมิ่นหมิ่น (เตี๋ยเมี่ยง) เป็นลูกสาวของอ๋องมองโกล
นักแสดงนำ

อู๋ ฉีหัว รับบท จางอู๋จี้
จอห์น ถัง รับบท จางอู๋จี้ (วัยเด็ก)
หลี จือ รับบท จ้าวหมิ่น
เสอ ซือม่าน รับบท จิวจี้เยียก
หลิว ซงเหริน รับบท เตียชุ่ยซัว
หมี เสว่ รับบท ฮึงซู่ซู่
เฟลิกซ์ โลครับบท พญาราชสีห์ขนทองเจียซุน
โจว จุง รับบท จาง ซันเฟิง
จอยซ์ ถัง รับบท เอี๊ยปุ๊กหุ่ย
เรตติ้ง > ในฮ่องกง

กระบี่ฟ้า ดาบมังกร หรือ ดาบมังกรหยก 2001 ฉบับ อู๋ฉีหัว ประสบความสำเร็จน้อยกว่า ดาบมังกรหยก 1986 เวอร์ชัน เหลียงเฉาเหว่ย โดยทำเรตติ้งได้คือ
เรตติ้งเฉลี่ยต่อตอน 31
เรตติ้งสูงสุด 41
สำหรับในฮ่องกง ดาบมังกรหยก เวอร์ชัน เหลียงเฉาเหว่ย ได้รับความนิยมมากกว่าเนื่องจาก ดาบมังกรหยก เวอร์ชัน อู๋ฉีหัว โดนวิจารณ์เรื่อง ทีวีบี คัดนักแสดงหลายคนมีอายุมากกว่าตัวละครในบทประพันธ์ มากเกินไป
เรตติ้ง > ในจีน

เนื่องจาก
ดาบมังกรหยก 1978 เวอร์ชัน เจิ้งเส้าชิว
ไม่ได้ไปออกอากาศในจีน
ดาบมังกรหยก 1986 เวอร์ชัน เหลียงเฉาเหว่ย ได้ออกอากาศในจีน แต่ได้เรตติ้งในจีนไม่สูง
ทำให้ ดาบมังกรหยก 2001 ฉบับนี้ ที่ได้มีโอกาสออกอากาศในจีน และได้รับความนิยมมากกว่าสองเวอร์ชันแรก เมื่อเวลาผ่านไปก็ได้รับการยกย่องในจีนว่าเป็นเวอร์ชัน "ดาบมังกรหยกงานสร้างทางเกาะฮ่องกงที่ประสบความสำเร็จในจีนทางด้านเรตติ้งมากที่สุด"